CELEX: C2004/118/63
Language: el
Date: 2004-04-30 00:00:00
Title: Υπόθεση C-163/04: Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 22ας Ιανουαρίου 2004 στην υπόθεση Franz Werner κατά Finanzamt Cloppenburg.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/33
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 22ας Ιανουαρίου 2004 στην υπόθεση Franz Werner κατά Finanzamt Cloppenburg.
   (Υπόθεση C-163/04)
   (2004/C 118/63)
   Με διάταξη της 22ας Ιανουαρίου 2004, η οποία περιήλθε στη Γραμματεία του Δικαστηρίου στις 31 Μαρτίου 2004, το Bundesfinanzhof, στο πλαίσιο της διαφοράς μεταξύ Franz Werner και Finanzamt Cloppenburg που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει τη δυνατότητα ο κάτοχος γεωργικής εκμεταλλεύσεως να χρησιμοποιήσει, μέσω μισθώσεως, εδαφική έκταση την οποία αυτός χρησιμοποιούσε μέχρι τούδε για την πραγματοποίηση πράξεων υποκειμένων στο κατ' αποκοπήν καθεστώς γεωργών (άρθρο 25 της έκτης οδηγίας του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών 77/388/ΕΟΚ (1)) για άσκηση δραστηριότητας υποκείμενης σε κανονικό φόρο κύκλου εργασιών και να εκπέσει τον φόρο επί των εισροών όσον αφορά εγκατάσταση εκτροφής πουλερικών που ανήγειρε επί της εδαφικής αυτής εκτάσεως;
   
      (1)  ΕΕ ειδ. έκδ. 09/001, σ. 49.